Пушкаш Ференц вина дунайн шваб волчу Пурцельд Ференцан къечу доьзалехь. Ша Пушкаш вина 1 апрелехь Узцоки госпиталехь, амма шен дерриг дахарехь вина де даздора 2 апрелехь, хӀунда аьлча документашна тӀехь и терахь дара. Пушкашан да (1903 шеран 11 май — 1952 шеран 12 июнь) а вара футболист, ловзуш вара «Кишпешт» юкъахь, ткъа цул тӀаьхьа клубехь тренеран гӀоьнча болх бира. Цуьнан нана, Маргит Биро (1904 шеран 21 декабрь — 1976 шеран 21 апрель) тегархо болх беш яра. Немцойн фамили Пурцельд хийца сацам бира 1937 шарахь мажарийн юкъараллехь къомананаллин дог-ойла чӀагъялар бахьнехь, иза доьзна дара оцу хенахь хиллачу мажарийн коьртан, Хортин гӀуллакхца. Цул сов, ПурцельдгӀеран доьзало немцойн мотт бийцар а дитира. Кхин а Ференцан йиша яра — Ева.